Նիկոլայ Սվերչկով

**Նիկոլայ Եգորի Սվերչկով** (), ռուս մարտանկարիչ և կենցաղային գեղանկարիչ, Սանկտ Պետերբուրգի գեղարվեստի ակադեմիայի ակադեմիկոս։ Նիկոլայ Ատրիգանեվի ուսուցիչը։

## Կենսագրություն
Ծնվել է պալատական ծառայողի ընտանիքում։ Վաղ տարիքից սկսել է նկարել և հասել է նկատելի հաջողությունների, հատկապես ձիերի նկարներում, որը սիրել է մանկուց։ Հայրը տեսնելով տղայի ձգտումը դեպի նկարչություն նրան ընդունեց Սանկտ Պետերբուրգի գեղարվեստի ակադեմիայի դաստիարակչական դպրոց (1827—1829), սակայն կես տարի անց Նիկոլայը ստիպված եղավ կիսատ թողնել ուսումը հիվանդության պատճառով։ Հետագայում Սվերչկովը լրջորեն զբաղվել է ինքնակրթությամբ, ուսումնասիրել է գեղանկարչության վարպետների աշխատանքները, հատկապես սիրել է նկարել ձիերով տեսարաններ, որտեղ էլ հասել է հաջողությունների։

Սովորել է Պետրիշուլեում (1829—1833):

1844 թվականից սկսած նրա ռուսական ազգային կենցաղի թեմայով ստեղծագործությունները սկսեցին հայտնվել ակադեմիական ամենամյա ցուցադրություննում։

1852 թվականին «Կալվածատիրոջ եռաձի կառքը արշավախմբով, ձգված ճանապարհի ողջ երկյանքով» նկարի համար արժանացել է ակադեմիկոսի կոչման։ Հաջորդ նշանակալի «Ամառային շոգ եղանակին գնացող ուղևորներով ծարաքարշ կառքը» նկարի համար 1855 թվականին արժանացել է պրոֆեսորի կոչման։ Այդ ժամանակ հռչակ ունեցավ, նկարեց ազնվացեղ ձիեր, շներ, որսորդության տեսարաններ, լոթիական եռաձի կառքեր, ձիերի ներկայությամբ ձմեռային բնապատկերներ։

Իր գործունեության ծաղկուն շրջանում, նա իր նկարներով սկսեց հայտնվել փարիզյան սալոններում։ Ֆրանսիական քննադատները նրան գովաբանությամբ էին վերաբերվում, իսկ 1863 թվականի փարիզյան ցուցահանդեսին նրա «Վերադարձ արջի որսից» նկարը գնվել է Նապոլեոն III-ի կողմից։ Այդ և ուրիշ երկու նկարի («Տոնավաճառ» և «Կայարան») համար նա արժանացել է Պատվավոր Լեգեոնի շքանշանի։ Նույն թվականին բրյուսելյան ցուցադրության համար նկարել է «Մշուշոտ առավոտը արևածագից առաջ», «Ճամփորդը ձմռան բքին» և «Չիխաչովի դիմանկարը ձիու վրա դեպի Թուրքիա ճանապարհորդության ժամանակ»։

1864 թվականին վերադառնալով Պետերբուրգ նա Ալեքսանդր II կայսեր համար նկարել է «1664 թվականին Ալեքսեյ Միխայլովիչ թագավորի մեկնումը զորքին տեսնելու» նկարը, որից հետո որոշ ժամանակ (մինչև 1882 թվականը) աշխատել է բարձրաստիճան անձանց պատվերով։ Նրա ստեղծագործություններից ուշադրության են արժանի «Ալեքսեյ Միխայլովիչ թագավորը Մոսկվայի մոտ որսի ժամանակ» (1874), «Իվան Գրոզնու ուխտագնացությունը», «Գվարդիայի անցնելը Բալկանի վրայով» (1879), «Բարեկենդանը գյուղում» (նկարիչը մեդալի արճանացավ համաշխարհային ցուցադրության ժամանակ), «Սուրբ Ֆլորի և Լավրի տոնը գյուղում» և այլ նկարներ։

## Պատկերասրահ

Պատկեր:Nicholas I riding by Nikolai Sverchkov (1853).jpg|Կայսր Նիկոլայ I-ը ձմեռային ուղևորության ժամանակ (1851)
Պատկեր:Alexander II by N. Sverchkov (1871, GIM).jpg|Կայսր Ալեքսանդր II (1871)
Պատկեր:Nikolai Sverchkov - Emperor Alexander II with Children.jpg|Ալեքսանդր II-ը երեխաների հետ
Պատկեր:Aleksandr III by N.Sverchkov (1881, Russian museum).jpg|Ալեքսանդր III  (1881)
Պատկեր:Alexander III and Orlov Trotters by Sverchkov.jpg|Ալեքսանդր III  և Վիլհելմ կայսրը բաց կառքում (1888)

Պատկեր:Nikolaj Sverchkov Trojka 1848.jpg|Եռաձի կառք (1848)
Պատկեր:Сверчков Помещица в пути.jpeg|Կալվածատերը ճանապարհին (1855)
Պատկեր:Сверчков, Николай Егорович - Охотники в степи (1873).jpg|Որսորդները տափաստանում (1873)
Պատկեր:Tsar Alexei Mikhailovich of Russia-N.Sverchkov.jpg|Ալեքսեյ Միխայլովիչ թագավորը բազեի որսի ժամանակ (1873) 


## Ծանոթագրություններ

## Գրականություն և հղումներ
* 
* 
* Картина Н. Е. Сверчкова «На охоте» из экспозиции  Музея искусств Узбекистана.
* Шишанов В. А. «Сани. Рысак» или «Граф А. Г. Орлов-Чесменский в санках, запряженных Барсом I». К атрибуции одной картины Н. Е. Сверчкова / В. А. Шишанов // Экспертиза и атрибуция произведений изобразительного искусства: материалы ХХ-й научной конференции (Москва, 25 — 27 ноября 2015 г.). — Москва: Магнум АРС, 2016. ‒ С. 57-61. 



Կատեգորիա:Փետրվարի 2 ծնունդներ
Կատեգորիա:1817 ծնունդներ
Կատեգորիա:Սանկտ Պետերբուրգ քաղաքում ծնվածներ
Կատեգորիա:Հուլիսի 25 մահեր
Կատեգորիա:1898 մահեր
Կատեգորիա:Պատվո լեգեոնի շքանշանի ասպետներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Նկարիչներ այբբենական կարգով
Կատեգորիա:19-րդ դարի ռուս նկարիչներ